stanford-oval/wikipedia huggingface dataset:
אורי גבריאל
ביוגרפיה וקריירה > הפקות זרות

ב-1983 השתתף בסרט בשם "חנה ק." שהיה הפקה צרפתית-ישראלית בבימויו של קוסטה גברס. סרט זה היה מועמד לזכייה בפרסי סזאר (פרס האקדמיה הצרפתית לקולנוע, המקבילה הצרפתית לפרס האוסקר האמריקאי).
השתתף במותחן "השגריר" משנת 1984 שהופק על ידי חברת קנון גרופ וצולם בישראל.
ב-1986 עבר לארצות הברית והשתתף במספר סרטים אמריקאיים-ישראליים: בסרטו של סידני ג'יי פיורי "נשר הברזל"; בסרטו של מנחם גולן "מחץ הדלתא" לצד צ'אק נוריס; ובסרט הקולנוע האמריקאי "לגנוב את השמיים" לצד ששון גבאי, אתי אנקרי, גבי עמרני וחיים בנאי.
ב-1988 השתתף ב"נשר הברזל 2".
בשנים 1991–1993 שיחק בשבעה סרטים אמריקאיים נוספים: "השעה הנוחה ביותר" ו"הטיוח" (שניהם ב-1991), "המגן האנושי" לצד אלברט אילוז ו"מצמוץ העין" (שניהם ב-1992), "אמריקן סיבורג", "חום כלא" ו"טרור לילי" לצד יעקב בנאי (שלושתם ב-1993).
ב-1997 שיחק בסרט אמריקאי בשם "הבריחה" ובסרט ההמשך של "מחץ הדלתא" לצד זאב רווח.
ב-1998 השתתף בסרט הטלוויזיה האמריקאי "הבריחה מערב הסעודית" שהפיקה רשת הטלוויזיה האמריקאית "showtime".
ב-2007 שיחק בסרט אמריקאי בשם "הממלכה".
ב-2008 שיחק בסדרה "בית סדאם". קופרודוקציה של תאגיד השידור BBC הבריטי ורשת HBO האמריקאית.
ב-2012 שיחק בסרט האמריקאי "עלייתו של האביר האפל". באותה שנה גילם גם את דמות הנבל הראשי, סאבלה, בסרט "ביזנטיום".
ב-2012 השתתף בסרט "הפיגוע" בתפקיד חוקר השב"כ משה, של הבמאי הלבנוני זיאד דואיירי.
ב-2018 שיחק בסרט המקראי "מריה מגדלנה" את דמותו של פיליפוס הקדוש.
ב-2019 שיחק במיני-סדרה "אלי", בתפקיד דמותו של השייח' מאג'יד אל-ארד.
ביוגרפיה וקריירה > דיבוב

ב-2007 דיבב את ג'נגו בסרט זוכה פרס אוסקר לסרט המונפש הטוב ביותר "רטטוי".
ב-2008 דיבב את קרנצ'ר בלוק בסרט "ספיד רייסר".
ב-2021 דיבב את טוביה אושרי, אחד מראשי הפשע המאורגן בישראל וחלק מכנופיית הכרם, בסדרת האודיו "הכוורת" לתאגיד השידור "כאן 11".
ביוגרפיה וקריירה > מוזיקה

ב-2007 שר, במסגרת המופע "טעם של פעם" שעלה בפסטיבל תרבות של שלום, שירים של המוזיקאי העיראקי עבד אל חלים חאפז יחד עם תזמורת נצרת.
חיים אישיים

גבריאל גרוש ואב לשני ילדים. מתגורר בפרדס כץ.
גבריאל ידוע באהדתו הרבה לקבוצת הכדורגל הפועל פתח תקווה .
ננו-אנטנה

ננו-אנטנה (באנגלית: Nanoantenna. נקראת גם Optical rectenna, בעברית: אנטנת יישור אופטית) היא אנטנה בגודל ננומטרי אשר קולטת קרינה אלקטרומגנטית וממירה אותה לזרם חשמלי.
ננו-אנטנה משמשת כרכיב קליטה והמרה של גל אלקטרומגנטי בתחום הנראה ובתחום התת אדום לזרם חשמלי ישר (DC) באמצעות שילוב של מעגל יישור זרם. הגודל של הננו-אנטנה מאפשר קליטה אופטימלית של אור באורכי גל אלו. שילוב הננו-אנטנה עם מעגל יישור המורכב מדיודה נקרא אנטנת יישור (rectenna).מערכי ננו-אנטנות משמשות להפקת אנרגיית שמש ביעילות טובה יותר מאשר תאי השמש הסטנדרטיים.
רקע

אנטנות יישור המסורתיות (רדיו- ומיקרוגל) הן ביסודן מאוד דומות לננו-אנטנות. האתגר בננו-אנטנות הוא לישר גלים בתדר גבוה – בתחומי האור הנראה (מאות טרה-הרץ). כיום מספר סוגי הדיודות המסוגלות ליישר גל בתדר גבוה הנמצא בתחום האור הנראה (rectify) הם מעטות מאוד. אתגר נוסף הוא גודל האנטנה שכן בהיותה מזערית גודלה בסדר גודל של הגל האלקטרומגנטי. בנוסף חוסר היעילות של הדיודות, מכיוון שגודל האנטנה הוא זעיר מאוד לכן ההספק שלה מאוד נמוך הגורם לכך שיוצר מתח נמוך מאוד על הדיודה דבר הגורם ליעילות נמוכה של פעילות הדיודה.
בעקבות האתגרים בפיתוח ננו-אנטנות הם יושמו עד כה רק במעבדות על ידי שימוש בלייזר המייצר הספק קטן (אך מדיד).
המטרה שרבים מן החוקרים בתחום הזה היא ליצור מערך של ננו-אנטנות אשר יוכלו להיות יעילות מספיק על מנת להפוך אור שמש לחשמל ועל ידי כך להחליף את השיטות המקובלות היום לקבלת אנרגיה חלופית מאור השמש (תאים הסולריים).
הרעיון של הננו-אנטנות הוצע בתחילה על ידי רוברט ל. ביילי בשנת 1972, אך עד שנת 2012 מעטות הננו-אנטנות שנבנו.
כיום המעבדה הלאומית של איידהו תכננה ננו-אנטנה לתחום אורכי גל בין 3 ל-15 מיקרומטר. אורכי גל אלו מתורגמים לאנרגיית פוטון בערכים בין 0.08 ל-0.4 אלקטרון-וולט. לפי תיאורית האנטנות, גודל האנטנה צריך להיות תואם ואופטימלי לאורך גל ספציפי. באופן אידיאלי ננו-אנטנה תספוג את האור באורך גל של 0.4-1.6 מיקרומטר מכיוון שלאורכי גל אלו יש אנרגיה גדולה יותר מאשר תחום התת-אדום הרחוק והם יכולים לנצל 85% מקרינת אנרגיית השמש שכן רוב אורכי הגל המתקבלים מהשמש על פני כדור הארץ הם בתחומים אלו (ראו איור מספר 1).
היסטוריה

רוברט ביילי בשיתוף עם ג'יימס פלטשר קיבלו רישיון לפטנט בשנת 1973 על "ממיר אנרגיה מגלים אלקטרומגנטים" ("electromagnetic wave energy converter"). הפטנט כלל התקן הדומה לננו-אנטנה מודרנית ועסק בשימוש של דיודה הבנויה מחוט מתכתי בקוטר של 100nm על גבי משטח מתכת מצופה שכבה דקה של תחמוצת מבודדת בין המתכות. גוואן דיווח כי ההתקן קולט אור תת-אדום בתדר 58THz ומיישר את הזרם. בשנת 1974 גוסטפסון וחוקרים נוספים הראו כי סוגים אלו של התקנים יכולים לקלוט אור נראה ולהמירו לזרם ישר. אלווין מ. מארקס קיבל רישיון לפטנט בשנת 1984 עבור התקן של מערך אנטנות בגודל תת-מיקרון להמרה ישירה של אנרגיית אור לאנרגיה חשמלית. ההתקן של מארקס הראה שיפורים משמעותיים ביעילות לעומת ההתקן של ביילי. בשנת 1996, גואנג' י. לין דיווח על בליעת אור על ידי ננו-מבנה ויישור של אור בתדרי האור הנראה. בשנת 2002, ITN מערכות אנרגיה בע"מ פרסמו דו"ח של עבודתם בתחום אנטנות אופטיות בצימוד דיודות בתדרים גבוהים. ITN בנו מערך אנטנות אופטיות עם יעילות של פחות מעשרה אחוזים. על אף שהם לא צלחו, הנושאים הקשורים לבניית אנטנות אופטיות ביעילות גבוהה היו מובנים יותר למדע.
בשנת 2015, חוקרים ייצרו קולט אנרגיית שמש אשר יכול להמיר אור אופטי לזרם ישר. באראטונד קולה, פרופסור במכון הטכנולוגי של גאורגיה, הוביל צוות לפיתוח אנטנות אופטיות בשימוש ננו-צינורות פחמן- CNT. הצוות גידל מערכים אנכים של ננו-צינורות פחמן רב-שכבתיות- MWCNT -על מצע מצופה מתכת. הננו-צינורות צופו עם תחמוצת אלומיניום מבודד וכולן ביחד כוסו בשכבה של אלקטרודת מתכת. הממדים הקטנים של ננו-צינורות מתנהגות כמו אנטנה אשר מסוגלת לקלוט אור הנראה. הננו-צינורות רב שכבתיות מהוות גם שכבה של דיודת מנהור מסוג מתכת-מבודד-מתכת (Metal-Insulator-Metal-MIM). בגלל הקוטר הקטן של ננו-צינורות, השילוב הזה יוצר דיודה המסוגלת ליישר את הזרם של קרינה אופטית בתדרים גבוהים. יעילות ההמרה הכוללת של ההתקן עומדת בין 5 ל-10 אחוזים. עם זאת, המחקר בתחום הננו-אנטנות מתמשך. המאמצים העתידיים יושקעו בשיפור היעילות של ההתקן על ידי חקירת חומרים חלופיים, מניפולציות של ננו-צינורות רב-שכבתיות לשיפור ההולכה של הממשק והפחתת התנגדויות הקיימות במבנה ההתקן.
תאוריה

התאוריה של ננו-אנטנה הוא מאוד דומה לתאוריה של האנטנות המסורתיות (רדיו או גלי מיקרו). פגיעה של האור באנטנה גורמת לאלקטרון בתוך האנטנה לזוז קדימה ואחורה באותו תדר בדיוק כמו האור הפוגע. זה קורה בעקבות תנודות של השדה החשמלי של הגל האלקטרומגנטי הפוגע. תנועת האלקטרון גורמת לזרם חילופין (AC) במעגל האנטנה. ולכן יש צורך להמיר אותו לזרם ישר (DC) על ידי שימוש בדיודה, את מוצא הזרם הישר ניתן לספק לעומס חיצוני.
תדר התהודה של האנטנה משתנה ליניארי לפי הממדים הפיזיים של האנטנה ולפי תאוריה של אנטנות גלי מיקרו קלאסיות. אורכי הגל של ספקטרום השמש הוא בערך 0.3-2 מיקרומטר. על מנת שהאנטנה תהיה יעילה בספקטרום השמש, האנטנה צריכה להיות בגודל של מספר מאות ננו-מטרים.
בגלל השימוש בתאוריה של אנטנות מיקרו-גל והפישוט שלהן לננו-אנטנות, ישנם מספר קשיים המתעוררים כאשר מדברים על ננו-אנטנות בתדרים הגדולים מתדרי האינפרה-אדום. אחת הבעיות היא שכמעט כל הזרם נמצא בסמוך לשטח של המוליך, אשר מפחית את שטח החתך האפקטיבי של המוליך וגורם לעלייה בהתנגדות המוליך ובזבוז אנרגיה. אפקט זה מוכר גם כ-"skin effect". מנקודת מבט של התקן, המאפיינים של I-V כבר לא יהיה אוהמי, אבל בכל זאת חוק אוהם בצורתו הכללית יהיה עדיין בתוקף.
קושי נוסף נובע מכך שהדיודות הסטנדרטיות אינן מסוגלות לפעול בתדרים בסדר גודל של THz ללא הפסדים גבוהים בהספק. הפסדים אלו נובעים מהקיבול הקיים בצומת P-N בדיודות ודיודות שוטקי, אשר עובדות באופן יעיל בתדרים הקטנים מ-5 טרה-הרץ. האורך גל האידיאלי שהוצג מקודם (0.4-1.6 מיקרומטר) מוביל לטווח תדרים שבין 190–750 טרה-הרץ, תדרים גבוהים מאוד מתחום תדרי העבודה של הדיודות. לכן ישנו צורך בפיתוח דיודות אלטרנטיביות על מנת להשיג המרת הספק יעילה. כיום משתמשים בדיודות מסוג "מתכת-מבודד-מתכת" (MIM) בעלות צומת מנהור. דיודות אלו (שלא כמו דיודות שוטקי) לא מושפעות מקיבול פרזיטי מכיוון שהן עובדות על תופעת מנהור אלקטרונים. בגלל תכונה זו, עובדות דיודות MIM בצורה אפקטיבית בתחום תדרים של 150 טרה-הרץ.
יתרונות

אחד היתרונות הגדולים של ננו-אנטנה הוא היעילות הגדולה (תאורטית). כאשר משווים את היעילות התאורטית של תא סולארי יחיד (30 אחוז) לננו-אנטנה יש יתרון משמעותי ביעילות. היעילות מחושבת על ידי שימוש בהשערות שונות. ההשערות המשמשות את הננו-אנטנה מתבססות על יישום של יעילות קרנו של קולטי שמש:
\eta =1-{\tfrac {T_{c}}{T_{h}}}
כאשר  T_{c} היא הטמפרטורה של הגוף הקר, ו- T_{h} היא הטמפרטורה של הגוף החם. על מנת שיעילות המרת האנרגיה תהיה גבוהה, נדרש שהפרש הטמפרטורות בין שני הגופים יהיה גדול משמעותית. רוברט ביילי טען שבניגוד ליעילות של תאים פוטו-וולטאיים, זו של ננו-אנטנות יכולה לעבור את יעילות קרנו. עם זאת, טענה זו לא הוכחה על ידי ביילי.
יתרון נוסף, על ידי שימוש במערך של ננו-אנטנות ניתן לקלוט תחום נרחב של אורכי גל של אור. לעומת זאת, תאים פוטו-וולטאים (תאי שמש) בנויים ממוליכים למחצה, ולכן הם קולטים תחום אורכי גל צר וספציפי בלבד. על מנת לשנות את תחום אורכי הגל הנקלטים בתאים פוטו-וולטים, נדרש לשנות את חומר המוליך למחצה אשר נעשה בו שימוש .
מגבלות וחסרונות

כפי שתואר לעיל, החיסרון הראשון הגדול הוא תדר העבודה של האנטנה. התדר הגבוה של האור הופך את השימוש בדיודת שוטקי לא מעשי עקב היעילות הנמוכה. למרות תוצאות מבטיחות שמפגינות שדיודות מסוג MIM, יתרונות נוספים צריכים להימצא על מנת להפעיל את האנטנות ביעילות בתדרים גבוהים.
חיסרון נוסף הוא עלות הייצור של האנטנה: ייצור ננו-אנטנה מתבצע על ידי ליתוגרפיה בעזרת קרן אלקטרונים. מכיוון שתהליך זה לא מאפשר עבודה מקבילית, תהליך הייצור הופך ליקר ואיטי. בדרך כלל, ליתוגרפיה בעזרת קרן אלקטרונים משמשת עבור מטרות מחקר בהן ישנו צורך לייצור ברזולוציות גבוהות בעקבות הדיוק בממדי האנטנה. למרות זאת, התפתחות תהליך הפוטוליתוגרפיה מאפשרת רזולוציה של כמה עשרות ננו-מטרים, מה שצפוי להוזיל את ייצורן של הננו-אנטנות על ידי שימוש בפוטוליתוגרפיה.
ייצור

ננו-אנטנות כוללות שלושה מרכיבים עיקריים: משטח הארקה, תא תהודה אופטי ואנטנה. האנטנה קולטת גלים אלקטרומגנטים, משטח ההארקה משמש כמחזיר אור לכיוון האנטנה והתא תהודה אופטי מרכז את האור לכיוון האנטנה דרך משטח ההארקה. להלן שיטות לייצור ננו-אנטנות, כאשר תהליך הייצור אינו כולל את ייצור דיודת היישור.
ייצור > שיטה ליתוגרפית

במעבדה הלאומית של איידהו השתמשו בשלבים הבאים כדי לייצר את מערך הננו-אנטנות שלהן: ראשית, ציפו פרוסת סיליקון בשכבת משטח הארקה מתכתית בעומק של רבע אורך גל הנקלט, והיא צופתה שכבת סיליקון אמורפי באמצעות התזה (sputtering). על גבי שכבת הסיליקון האמורפי הונחה שכבת דקה של מגנזיום עם זהב (לסינון התדרים הרצויים) על מנת שתשמש כאנטנה. הצורה הנדרשת הודפסה באמצעות ליתוגרפיה ואחריה תהליך איכול, לקבלת התבנית המתכתית הרצויה.
ייצור > ייצור גליל

במעבר לייצור בהיקף גדול יותר, תהליך עיבוד מעבדתי כגון ליתוגרפיית קרן אלקטרונים הוא איטי ויקר. לכן, שיטת ייצור גליל מאפשרת, באמצעות טכניקת ייצור חדשה המבוססת על תבנית אב, לייצר בעלות נמוכה יותר ובזמן קצר יותר. תבנית אב זאת מוחתמת באופן מכני ומדויק על גבי מצע גמיש וזול, ובכך נוצר אלמנטים בצורת לולאה מתכתיים. עבודה זאת לא כללה ייצור של מרכיב הדיודה.
ייצור > הנחת שכבה אטומית

חוקרים באוניברסיטת קונטיקט משתמשים בטכניקת הנקראת הנחת שכבה אטומית (ALD-Atomic layer deposition) באזור סלקטיבי היכולה לייצרם את האנטנות באופן אמין בקנה מידה תעשייתי. המחקר בנושא עדיין נמשך לכיול של התדרים האופטימליים לאור הנראה והאינפרה-אדום.
הוכחת עקרון פעולה

הוכחת עקרון הפעולה של ננו-אנטנות התחיל עם מערך אנטנות מודפס על גבי מצע סיליקון בגודל של 1 סמ"ר. המערך נבדק באמצעות אור אינפרה-אדום בטווח אורכי גל שבין 3 ל-5 מיקרומטר. שיא האמיסיביות (קירון) מרוכז סביב אורך גל של 6.5 מיקרומטר ומגיע לגודל של 1. אמיסיביות של 1, מציין כי האנטנה קולטת את כל הפוטונים הפוגעים במצע באורך גל מסוים ויחיד.
השוואה בין הספקטרום בניסוי והספקטרום התאורטי, אנו מוצאים קורלציה גבוהה בין התוצאות הניסיוניות לתוצאות התאורטיות. באורכי גל מסוימים, לאנטנה קיימת אמיסיביות קטנה יותר מאשר בתאוריה ואילו באורכי גל אחרים, בעיקר סביב 3.5 מיקרומטר מערך הננו-אנטנות קלטו יותר אור מאשר המצופה בתאוריה.
לאחר הוכחת עקרון הפעולה על מצע סיליקון. בוצע הניסוי על גבי מצע של פולימר גמיש. היעד לניסוי היה יצירת מערך ננו-אנטנות בעל אמיסיביות באורך גל של 10 מיקרומטר. תוצאות ראשוניות הראו שניתן לתכנן את האנטנה על פני פולימר גמיש, אך נדרשים ניסויים נוספים למיטוב (אופטימיזציה) מאפייני הננו אנטנות ועל מנת לראות את מלוא הפוטנציאל במצע פולימר גמיש.
היבט כלכלי

אנטנות אופטיות זולות יותר מתאים פוטו-וולטאיים, שכן חומרי הגלם ותהליך הייצור של תאים פוטו-וולטאיים הם יקרים מאוד. סטיבן נובאק העריך בשנת 2008 שעלות אנטנה היא בין 5 ל-10 דולר אמריקאי למטר רבוע (לעומת 430 דולר אמריקאי למ"ר של תאים פוטו-וולטאים). סטיבן נובאק מעריך שאם ייבחרו חומרים וטכניקות ייצור מתאימות, העלות הכללית של האנטנה לא תעלה בהרבה. האב-טיפוס של סטיבן נובאק כלל 30X61 ס"מ של פלסטיק הכולל זהב בעלות של רק 0.6 דולר אמריקאי (בשנת 2008). האב-טיפוס היה על מצע של סיליקון ועל ידי שימוש בטכניקות עיבוד מוכרות, ניתן להשתמש, תאורטית, במצע מכל סוג חומר כל עוד משטח האדמה מתפקד כראוי.
ראו גם

ננואלקטרוניקה
ננופוטוניקה
אנרגיה חלופית
ננוטכנולוגיה
הערות שוליים

↑  Moddel, Garret; Grover, Sachit, eds. (2013). Rectenna Solar Cells. ISBN 978-1-4614-3716-1.
↑  Corkish, R; M.A Green; T Puzzer (בדצמבר 2002). "Solar energy collection by antennas". Solar Energy. 73 (6): 395–401. doi:10.1016/S0038-092X(03)00033-1. ISSN 0038-092X. נבדק ב-2012-05-28. {{cite journal}}:  (עזרה)
↑  M254 Arts & Engineering/Science Research, www.mat.ucsb.edu
1 2 3  Dale K. Kotter; Steven D. Novack; W. Dennis Slafer; Patrick Pinhero (באוגוסט 2008). Solar Nantenna Electromagnetic Collectors (PDF). 2nd International Conference on Energy Sustainability. INL/CON-08-13925. אורכב מ-המקור (pdf) ב-2016-08-11. נבדק ב-12 ביוני 2016. {{cite conference}}:  (עזרה)
1 2 3 4  Berland, B. “Photovoltaic Technologies Beyond the Horizon: Optical Rectenna Solar Cell.” National Renewable Energy Laboratory. National Renewable Energy Laboratory. 13 Apr. 2009 <http://www.nrel.gov/docs/fy03osti/33263.pdf>.
↑  Heiblum, M.; Shihyuan Wang; Whinnery, John R.; Gustafson, T. (במרץ 1978). "Characteristics of integrated MOM junctions at DC and at optical frequencies". IEEE Journal of Quantum Electronics. 14 (3): 159–169. doi:10.1109/JQE.1978.1069765. ISSN 0018-9197. {{cite journal}}:  (עזרה)
↑  Device for conversion of light power to electric power
1 2  Lin, Guang H.; Reyimjan Abdu; John O'M. Bockris (1996-07-01). "Investigation of resonance light absorption and rectification by subnanostructures". Journal of Applied Physics. 80 (1): 565–568. doi:10.1063/1.362762. ISSN 0021-8979. אורכב מ-המקור ב-2013-02-23. נבדק ב-2016-09-07.
↑  Sharma, Asha; Singh, Virendra; Bougher, Thomas L.; Cola, Baratunde A. "A carbon nanotube optical rectenna". Nature Nanotechnology. doi:10.1038/nnano.2015.220.
1 2  http://ids.nic.in/Tnl_Jces_May%202012/PDF1/pdf/6.Nanteena.pdf
↑  "UConn Professor's Patented Technique Key to New Solar Power Technology". University of Connecticut. נבדק ב-22 באפריל 2013. {{cite web}}:  (עזרה)
↑  Robinson, Keith. "The Basic Stuff—Light Radiation and Atoms". Spectroscopy: The Key to the Stars. New York, NY: Springer New York. pp. 5–22. doi:10.1007/978-0-387-68288-4_2. ISBN 978-0-387-36786-6.
↑  “Nanoheating”, Talk of the Nation. National Public Radio. 22 Aug. 2008. Transcript. NPR. 15 Feb. 2009.
↑  Solarbuzz PV module pricing survey, May 2011 <http://solarbuzz.com/facts-and-figures/retail-price-environment/module-prices>
איור מספר 1 - ספקטרום קרינת השמש.
איור מספר 2: תמונה זו מראה את ה-skin effect: באזור הכהה מתרחשת רוב זרימת האלקטרונים ובאזור הבהיר יש זרימת אלקטרונים חלשה.
איור מספר 3: גרף של אמיסיביות תאורטית לעומת אמיסיביות ניסיונית, כפונקציה של אורך גל. הספקטרום הניסיוני נקבע על ידי חימום האנטנה האופטית לטמפרטורה של 200 מעלות צלזיוס והשוואת ספקטרום הקרינה לספקטרום הקרינה של גוף שחור באותה טמפרטורה.
רורי קוקריין

| --- | --- |

 לידה:  28 בפברואר 1972 (בן 52) סירקיוז, ארצות הברית 
 מדינה:  ארצות הברית 
 תקופת הפעילות:  מ-1991 
 פרופיל ב-IMDb
 
רורי קוקריין  (באנגלית: Rory Cochrane; נולד ב-28 בפברואר 1972) הוא שחקן אמריקאי שהתפרסם בזכות תפקידיו בסרטים "טריפ נעורים", "אויבי הציבור", "ארגו" ובסדרה "CSI: מיאמי".
ביוגרפיה

קוקריין נולד בעיר סיירקוס שבמדינת ניו יורק לאב ממוצא אירי ולניקי קוקריין, שחקנית ממוצא הודי.
קוקריין התפרסם כשחקן לראשונה בתחילת שנות ה-90 בקומדיות הנעורים "טריפ נעורים" בה שיחק בתפקיד הצעיר רון סלייטר ו"רקורד חזק" בתפקיד לוקאס, מוכר צעיר בתחנות התקליטים הקטנה "אמפייר רקורדס". שיחק בנוסף גם בסרט המסע "אהבה ו45" בתור האסיר המכור לסמים בילי מאק בלאק, במיני סדרת הפשע "הדון האחרון" בתפקיד דנטה נכדו של בוס הפשע דון קלריקוזיו (דני איילו) ובדרמת הפשע הקומית של ג'ואל שומאכר "אנשים מושלמים" .
ב-2002 שיחק בסדרת המתח "CSI: מיאמי" בתפקיד החוקר טים ספידל המצטרף למעבדת הזיהוי הפלילי, את התפקיד גילם קוקריין במשך חמש עונות.
ב-2006 חזר קוקריין להשתתף בסרטים קולנוע ושיחק במותחנים "סורק אפלה" בההפקת ג'ורג' קלוני וסטיבן סודרברג בתור צ'ארלס פריק המכור לסמים
ו"אצלך בבית".
ב-2007 השתתף במיני סדרת הביון "הארגון" בהפקת רידלי סקוט בתפקיד יבגני טסיפין חברו של סוכן הCIA ג'ק מקאוליף (כריס אודונל) לספסל הלימודים ב"אוניברסיטת ייל".
ב-2009 הופיע קוקריין בעונה שביעית של סדרת דרמת הפעולה "24" בתפקיד גרג סאטון יד ימינו של ג'ונאס האדג'ס (ג'ון ווייט) ראש ארגון שכירי החרב "סטארקווד". 
כמו כן השתתף גם בדרמת הפשע "אויבי הציבור" בתפקיד הסוכן הפדרלי קרטר באום שותפו של מלווין פרביס (כריסטיאן בייל). 
ב-2012 השתתף קוצ'ריין בדרמה הפוליטית זוכת 3 פרסי האוסקר של בן אפלק "ארגו" בתפקיד הדיפלומט האמריקאי הכלוא לי שאטץ'.
פילמוגרפיה > קולנוע

נשיקה לפני המוות (1991)
אבות ובנים (1992)
טריפ נעורים (1993)
אהבה ו45 (1994)
החיים הנמוכים (1995)
רקורד חזק (1995)
לילה ביער (2011)
דוגטאון (1997)
הרפתקאותיו של סבסטיאן קול (1998)
שחור ולבן (1999)
אנשים מושלמים (1999)
סאוטלנדר (2001)
מלחמתו של הארט (2002)
אצלך בבית (2006)
סורק אפלה (2006)
אויבי הציבור (2009)
משחק התשוקה (2010)
ארגו (2012)
פארקלנד (2013)
השער (2014)
אויבים (2017)
האישה השנואה ביותר באמריקה (2017)
הזר (2018)
קרניים (2021)
פלישה (2021)
המרוץ של טייסון (2022)
החונק מבוסטון (2023)
King Ivory‏ (2024)
פילמוגרפיה > טלוויזיה

הדון האחרון (1997)
CSI: מיאמי (2002–2007)
הארגון (2007)
24 (2009)
פעולת תגמול (2019)
לייקרס: קבוצה מנצחת (2022)
פקונדו גונסאלס

פקונדו גונסאלס מולינו (בספרדית: Facundo González Molino; נולד ב-6 ביולי 2003 במונטווידאו שבאורוגוואי) הוא כדורגלן אורוגוואי המשחק בהשאלה בעמדת הבלם בפיינורד.
קריירת מועדונים

גונסאלס גדל במחלקות הנוער של ויסטה אלגרה, אספניול וולנסיה. בשנת 2020 החל לשחק בקבוצת המילואים של ולנסיה.
ב-8 באוגוסט 2023 חתם ביובנטוס לשלוש שנים. ב-23 באוגוסט 2023 הושאל לסמפדוריה מהסרייה ב’.
ב-29 באוגוסט 2024 הושאל לפיינורד לעונה אחת.
קריירה בינלאומית

נכלל בסגל נבחרת אורוגוואי עד גיל 20 לטורניר גביע העולם עד גיל 20 בשנת 2023.
הערות שוליים

↑  Marcelo Broli dió a conocer la lista de convocados para el Mundial sub-20 באתר הרשמי של התאחדות הכדורגל האורוגוואית, 8 במאי 2023 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פקונדו גונסאלס".
ערך זה הוא קצרמרבנושא כדורגלנים ובנושא אורוגוואי. אתם מוזמנים לתרום לוויקיפדיה ו.
הילרי סוונק

| --- | --- |

סוונק, 2013
 לידה:  30 ביולי 1974 (בת 50) לינקולן, נברסקה, ארצות הברית 
 שם במה:  הילרי סוונק
 שם לידה:  Hilary Ann Swank 
 מדינה:  ארצות הברית 
 תקופת הפעילות:  מ-1991
 מקום לימודים:  תיכון סיהום  תיכון סאות' פסדנה  Young Actors Space 
 בן זוג:  צ'אד לאו (1997–2007)  פיליפ שניידר (2018–הווה)
 צאצאים:  Ohm Swank-Schneider, Aya Swank-Schneider 
 מספר צאצאים:  2 100 
 פרסים והוקרה:  2 פרסי אוסקר  2 פרסי גלובוס הזהב
 פרופיל ב-IMDb
 
הילרי אן סְווֵנק (באנגלית: Hilary Ann Swank; נולדה ב-30 ביולי 1974) היא שחקנית ומפיקה קולנוע אמריקאית. זוכת שני פרסי אוסקר לשחקנית הטובה ביותר על תפקידיה בסרטים: "בנים אינם בוכים" (1999) ,ו"מיליון דולר בייבי" (2004).
ביוגרפיה

סוונק נולדה בלינקולן, בירת נברסקה שבארצות הברית. היא גדלה בספוקיין, וושינגטון ובאתר מגורונים ליד ברמינגהם שבוושינגטון. בגיל תשע הופיעה לראשונה על במה כאשר גילמה את מוגלי בהצגה "ספר הג'ונגל" כחלק מהצגת בית ספרה. היא חיה עם הוריה עד גיל 15, ובאותן שנים הצטיינה בשחייה ובהתעמלות ואף זכתה בפרסים בתחרויות ספורט ברחבי ארצות הברית. כשהייתה בת חמש-עשרה הוריה התגרשו וסוונק ואמה עברו לחיות בלוס אנג'לס, כדי שסוונק תוכל להיות שחקנית קולנוע. שתיהן חיו ברכבן עד אשר לאמה של סוונק היה מספיק כסף כדי לשכור דירה. סוונק התקבלה ללמוד בבית ספר למשחק, ושם החלה לשחק באופן מקצועי. היא אף עזרה לאמה לשלם את שכר הדירה מכסף שהרוויחה בהופעות טלוויזיוניות מזדמנות.
חיים אישיים

בזמן צילומי הסרט "יצאניות ברחובות הוליווד", סוונק פגשה את השחקן צ'אד לאו. הם נישאו ב-28 בספטמבר 1997. הם הודיעו על כוונתם להתגרש ב-9 בינואר 2006, אשר הגיעו לסופם ב-1 בנובמבר 2007. בשנת 2007, סוונק החלה לצאת עם הסוכן שלה, ג'ון קמפיסי, אך הם סיימו את מערכת היחסים שלהם במאי 2012.
ב-22 במרץ 2016, סוונק הודיעה על אירוסיה לרובן טורס, יועץ פיננסי בחברת UBS וטניסאי מקצועני לשעבר. השניים החלו לצאת במאי 2015. ביוני 2016, מקורבים של סוונק אישרו שהיא וטורס ביטלו את אירוסיהם.
ב-18 באוגוסט 2018, היא נישאה ליזם פיליפ שניידר לאחר שנתיים של היכרויות. ב-10 באפריל 2023 ילדה סוואנק תאומים, בן ובת.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | באפי ציידת הערפדים | קימברלי האנה |  |
| 1994 | הקראטה קיד הבא | ג'ולי פירס |  |
| 1996 | Sometimes They Come Back... Again | מישל פורטר |  |
| 1996 | עדה לרצח | קולין |  |
| 1997 | יצאניות ברחובות הוליווד | לוליטה |  |
| 1998 | Heartwood | סילביה אורסיני |  |
| 1999 | בנים אינם בוכים | ברנדון טינה |  |
| 2000 | רואה בקלפים | ולרי ברקסדייל |  |
| 2001 | התכשיט | ג'יין סנט ראמיזה ואלואה |  |
| 2002 | אינסומניה | הבלשית אלי בור |  |
| 2003 | 11:14 | באזי |  |
| 2003 | שעת האפס | רבקה "באק" צ'ילדס |  |
| 2004 | אבק אדום | שרה בארקנט |  |
| 2004 | מיליון דולר בייבי | מגי פיצג'רלד |  |
| 2006 | הדליה השחורה | מדליין לינסקוט |  |
| 2007 | עשר המכות | קתרין וינטר |  |
| 2007 | יומני החופש | ארין גרוול |  |
| 2007 | נ.ב. אני אוהב אותך | הולי קנדי |  |
| 2008 | הציפורים של אמריקה | לורה |  |
| 2009 | אמיליה | אמיליה ארהארט | גם מפיקה בפועל |
| 2010 | הפרקליטה | בתי אן ווטרס | גם מפיקה בפועל |
| 2011 | הדיירת | ד"ר ג'ולייט דווארו |  |
| 2011 | סילבסטר בניו יורק | קלייר מורגן |  |
| 2014 | המסע | מארי בי קאדי |  |
| 2014 | כמו שאת | קייט פרקר | גם מפיקה |
| 2016 | ספארק | המלכה | דיבוב |
| 2017 | לוגאן לאקי | שרה גרייסון |  |
| 2017 | 55 צעדים | קולט יוז |  |
| 2018 | אהבה כמו שלנו (אנ') | ברידג'יט הרץ | גם מפיקה בפועל |
| 2019 | אני, אימא | אישה |  |
| 2020 | משחקי ציד | את'נה סטון |  |
| 2020 | Fatale | ולרי קווינלן | גם מפיקה |
| 2023 | עיתונאית חוקרת | מריסה בנינגס |  |
| 2024 | לב של מלאך | שרון סטיבנס |  |
| TBA | N.A.R. |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | צללים בין ערביים | איימי תומפסון | 2 פרקים |
| 1992-1991 | להתבגר ולהתגבר | סשה סרוצקי | 2 פרקים |
| 1993-1992 | מחנה ווילדר | דניאלה | תפקיד ראשי; 19 פרקים |
| 1994 | Cries Unheard: The Donna Yaklich Story | פטי יקליץ | סרט טלוויזיה של CBS |
| 1996 | Terror in the Family | דינה מרטן | סרט טלוויזיה של Fox |
| 1997 | Dying to Belong | ליסה קונורס | סרט טלוויזיה של NBC |
| 1997 | The Sleepwalker Killing | לורן שהל | סרט טלוויזיה של NBC |
| 1997 | Leaving L.A. | טיפאני ריבוק | תפקיד ראשי; 6 פרקים |
| 1998-1997 | בוורלי הילס 90210 | קרלי ריינולדס | 16 פרקים (עונה 8) |
| 2004 | מלאכיות מברזל | אליס פול | סרט טלוויזיה של HBO |
| 2012 | איש משפחה | עצמה | דיבוב; פרק: |
| 2013 | מרי ומרתה | מרי מורגן | סרט טלוויזיה של BBC |
| 2018 | נאמנות | גייל גרטי | תפקיד ראשי; 8 פרקים |
| 2020-2019 | בוג'ק הורסמן | ג'ואי פוגו | דיבוב; 5 פרקים |
| 2020 | הרחק | אמה גרין | תפקיד ראשי; 10 פרקים |
| 2022–2023 | אלסקה דיילי | איילין פיצ'גרלד | תפקיד ראשי; 11 פרקים |
| יפורסם בהמשך | Before She Disappeared | פרנקי אלקין | סדרת עתידית גם מפיקה |
| יפורסם בהמשך | הצהובות | יפורסם בהמשך | תפקיד אורח חוזר, עונה שלישית |
הערות שוליים

1 2  Joe Otterson, ‘Yellowjackets’ Season 3 Casts Hilary Swank, Variety, ‏27 September 2024
| --- | --- |
בקרת זהויות :  NLI: 987007428887905171  PLWABN: 9810626074005606  BIBSYS: 3049209  BNE: XX1360947  BnF: cb14030545p (data)  CANTIC: a10701369  CiNii: DA15314024  GND: 132703920  ISNI: 0000 0001 1026 2117  LCCN: no00051492  LNB: 000279022  NKC: xx0043398  NLA: 40009833  NLK: KAC2020K9839  NTA: 203216822  RERO: 02-A009454808  SUDOC: 074015656  Trove: 1441574  VIAF: 46960355   WorldCat (עם VIAF): 46960355
בה"ד 11

| --- | --- |

תג בה"ד 11
 פרטים
 כינוי:  בה"ד 11
 מדינה:  ישראל ישראל
 שיוך:  צה"ל צה"ל
 סוג:  בסיס הדרכה
 בסיס האם:  קריית ההדרכה של צה״ל (עיר הבה״דים)
 אירועים ותאריכים
 תקופת הפעילות:  1949–הווה (כ־76 שנים)
 פיקוד
 דרגת המפקד:  אל"ם
 מפקד נוכחי:  אל"ם ערן גנות
 מפקדים:  רשימת המפקדים
בית הספר למקצועות משאבי האנוש, הידוע בשמו בה"ד 11, הוא בסיס הכשרה, הדרכה ואימונים של חיל משאבי האנוש לכל תפקידי המשא"ן הדרושים בצה"ל. כמו כן, נערכות בו הכשרות והדרכות של חיל הרבנות הצבאית והחיל הכללי. הבסיס שכן במחנה צריפין עד יולי 2015, אז הועבר לדרום לקריית ההדרכה של צה״ל בנגב.
מפקד הבה"ד הנוכחי הוא אל"ם ערן גנות.